open-index/open-wikipedia-markdown huggingface dataset:
Pioner forlag

**Pioner forlag** er et norsk bokforlag som ble startet i februar 2006 av Arve Juritzen, under navnet *juritzen forlag*. Forlaget ble i 2019 solgt til Petter Stordalens Strawberry Publishing. 

Forlaget utgir norsk skjønnlitteratur, biografier, krim, barnebøker og faktabøker og oversatt litteratur. Den største suksessen har vært bøkene til den amerikanske forfatteren Cecilia Samartin: *Senor Peregrino* (2006), *Drømmehjerte* (2008) og *Salvadorena* (2009).   

Årlig utgir forlaget krimnovellesamlingen *Påskekrim*. Forlaget ble saksøkt av Kraft Foods, eier av sjokoladeprodusenten Freia, for omslaget på 2009-utgaven, som lignet på Kvikk lunsj. De tapte saken, og ble idømt en bot på 10 000 kr, samt saksomkostninger på 150 000 kr til Kraft Foods. Forlaget vurderte å anke dommen. 

## Eksterne lenker
* juritzen.no
* juritzen forlag på instagram
Solbergfoss kraftverk

**Solbergfoss kraftverk** er et vannkraftverk i elven Glomma i Indre Østfold kommune i Østfold fylke. Kraftverket er et elvekraftverk, og i Solbergfoss er det laget en betongdemning over elven. Den demmer ned de fem fossefallene mellom Solbergfoss og Mørkfoss ved utløpet av Øyeren, slik at til sammen er det et nominelt fall på 20 meter. Fallhøyden varierer mye med vannføringen i elva. Ved flom får man en oppstuvning i utløpet, og fallhøyden kan synke ned mot 11 m. Ved lav vannføring er fallhøyden over 21 m. Det formelle navnet på kraftanlegget er Mørkfoss-Solbergfossanlegget, men kalles i dagligtale for Solbergfossanlegget. Gjennomsnittlig årsvannføring i Glomma ved anlegget er 700&nbsp;m³/sekund.

Anlegget består av to kraftstasjoner:
* **Solbergfoss I** ble satt i produksjon i 1924/1925 med syv francisturbiner. Det ble senere installert ytterligere seks turbiner av samme slag, hvorav en i hvert av årene 1931, 1939 og 1954, og de tre siste ble satt i drift i 1959. Total kapasitet er 108&nbsp;MW. Kraftstasjonen ligger i dagen og er tegnet av Bredo Greve.
* **Solbergfoss II** ble påbegynt bygget i 1981 og startet produksjonen i 1985 og er utstyrt med en kaplanturbin på 100&nbsp;MW. Stasjonen er sprengt ned i fjellet. Arkitekt for interiør og landskapsmessige arbeider var Egil Sorteberg.

Snitt årsproduksjon er 900&nbsp;GWh. Produksjonen er fordelt med 40/60 % i hhv. Solbergfoss I og II. Samlet slukeevne for begge stasjoner er ca. 1300 m3/s.

En modell i skala 1:25 av Solbergfoss kraftverk ligger ved Skjærsjøen i Maridalen i Oslo. Før utbyggingen av Solbergfoss ble Glommas bunnforhold kopiert her ved sprengning, utgraving og støp i en lengde på om lag 100 meter. Modellen besto av en steinkistedam (laftedam) og basseng med avløp for overvann, elveløp med valser, kraftstasjon og ledemurer. I dette miniatyranlegget ble halvparten av vannføringen i Skjærsjøelva brukt til forsøk med dimensjon, beliggenhet og utforming av det planlagte anlegget i Solbergfoss ved ulike vannføringer. Modellen er i dag delvis overgrodd, men kan fortsatt beskues.

For å frakte materialer til byggingen av kraftverket ble Solbergfossbanen bygget.

Kraftverket eies av E-CO Energi (2/3) og Statkraft (1/3), mens produksjonen fordeles med E-Co Energi 64,4 %  og Statkraft med 35,6 %.


Fil:Solbergfoss kraftverk, old BW2.jpg|Solbergfoss kraftverk, oppstrøms 
Fil:Solbergfoss kraftstasjon, old BW1.jpg| Solbergfoss kraftverk, nedstrøms 
Fil:Solbergfoss kraftstasjon, generatorhall.jpg|Fra generatorhallen 
Fil:Solbergfoss kraftstasjon, funksjonærboliger.jpg |Funksjonærboligene 
Fil:Modell Solbergfoss kraftverk sett sørfra.jpg|Modell av kraftverket ved Skjærsjøelva i Nordmarka


## Referanser


## Kilder
* 
* NVE vannkraftdatabase
* Hafslund E-CO

## Eksterne lenker
* vasskrafta.no 
* 
* Maridalens venner om modellen i Skjærsjøelva
* Modellen i OpenStreetMap
Detektivfortelling

**Detektivfortelling** er en undergenre av kriminallitteraturen.

I dagligspråket brukes betegnelsen ofte om kriminallitteratur generelt. Mer spesifisert brukes den imidlertid bare om den typen kriminalfortellinger, der en forbrytelse etterforskes av en enkeltstående detektiv – det vil si tradisjonen etter Poe og Doyle. Som en underavdeling av detektivfortellingen kan man regne *mysteriet*, der forbrytelsen som etterforskes tilsynelatende er umulig (mord i lukket rom, etc.).

Disse genrene hadde sin storhetstid i Storbritannia mellom ca. 1910 og 1950, med forfattere som E.C. Bentley, G.K. Chesterton, Agatha Christie, Dorothy L. Sayers og John Dickson Carr / Carter Dickson.

Detektivfortellingen er typisk konsentrert om en genial privatdektiv eller amatøretterforsker, som etterforsker et mord i et lite miljø (oftest i overklassen). Antallet deltagere er begrenset, og de skal helst alle være mulige skyldige. Leseren skal presenteres for alle de spor som leder detektiven frem til løsningen på mysteriet.

Denne formen for kriminallitteratur har operert med en rekke skrevne og uskrevne regler, som til dels også har vært betraktet som kvalitetskriterier.
Lekum kraftverk

**Lekum kraftverk** er et vannkraftverk i Eidsberg, Indre Østfold kommune, Østfold fylke.

Kraftverket utnytter et fall på 27 meter i Hæra.

Produksjonen startet i 1992 og er utstyrt med to francisturbiner på tilsammen 1,5 MW.

Samlet midlere årsproduksjon er 4.7 GWh og regnes som et småkraftverk.

Kraftverket eies av Småkraft som har overtatt Norsk Grønnkraft.

## Referanser


## Kilder
* 
*  NVE vannkraftdatabase
* Småkraft AS
Gapestad kraftverk

**Gapestad kraftverk** er et vannkraftverk i Rakkestadelva i Rakkestad kommune i Østfold fylke.

Det utnytter et fall på 16 meter i Rakkestadelva. Produksjonen startet i 1987.

Kraftverket er utstyrt med tre turbiner på totalt .

Samlet midlere årsproduksjon er , og kraftverket regnes som et småkraftverk.

Nedbørsfeltet er på  og middelvannføringen på .

Kraftverket eies av Småkraft, som har overtatt Norsk Grønnkraft.

## Referanser


## Kilder
* 
*  NVE vannkraftdatabase
* Småkraft AS
Moderne femkamp

**Moderne femkamp** (**moderne pentatlon**) er en idrettsdisiplin som består av øvelsene fekting, pistolskyting, 200 m svømming, sprangridning og terrengløp. Ordet *moderne* brukes for å skille øvelsen fra den tidligere friidrettsøvelsen femkamp.

Moderne femkamp ble oppfunnet av baron Pierre de Coubertin, grunnleggeren av de moderne olympiske leker. Coubertin opprettet øvelsen for å simulere erfaringene til en kavalerist på 1800-tallet: han måtte ri en ukjent hest, kjempe med pistol og sverd, svømme og løpe.

Øvelsen ble første gang arrangert under OL 1912 i Stockholm, og ble vunnet av svenske Gösta Lilliehöök. Moderne femkamp har stått på det olympiske øvelsesprogrammet i samtlige olympiske leker siden 1912. Fra 1952 frem til 1992 ble det også avholdt en lagkonkurranse. Øvelsen ble innført for kvinner i OL 2000 i Sydney.

I år uten OL blir det arrangert verdensmesterskap, første gang i 1949.

Til tross for øvelsens fremtredende posisjon i OL, og statusen som den eneste øvelsen som spesifikt er skapt for de moderne olympiske leker, har mangelen på popularitet utenfor Øst-Europa ført til at flere har ønsket å fjerne moderne femkamp fra det olympiske programmet. Endringer av sporten, at løping og skyting kombineres, og en økning av antall nasjoner etter at kvinnen kom med i 2000 har likevel ført til at IOC har bestemt at øvelsen skal forbli på programmet i hvert fall frem til 2024.

Sporten organiseres av *[[Union Internationale de Pentathlon Moderne]]* (UIPM), den internasjonale moderne femkamp-union.
 
## Se også
* Verdensmesterskapet i moderne femkamp
* Europamesterskapet i moderne femkamp
* Liste over olympiske medaljevinnere i moderne femkamp
## Referanser


## Eksterne lenker
*
Eli Anne Linnestad

**Eli Anne Linnestad** (født 1944) er en norsk skuespiller som var ansatt ved Oslo Nye Teater gjennom flere tiår.

Linnestad er utdannet ved Statens Teaterhøgskole.

Hun debuterte i 1965 i Arthur Millers *[[Heksene fra Salem]]* i Fjernsynsteatret, og ble ansatt ved Oslo Nye Teater i 1967. Der har hun blant annet medvirket i stykker som *Vintereventyret*, *En midtsommernattsdrøm*, *Hamlet* (Dronning Gertrud), monologene *Bag Lady*, *Ringeren & Notre Madame* og *Det minner meg om Oslo*. Hun var ved teatret frem til hun gikk av med pensjonen i 2014. Hennes siste forestilling var *I siste minutt*. Hun har parallelt med tiden der deltatt i flere film- og TV-produksjoner, blant annet for Fjernsynsteatret. Hun har også flere bidrag til Radioteatret.    

Av de spillefilmer hun har deltatt i kan en nevne *[[Ingen roser takk]]*, *[[Elling (film)|Elling]]* og *[[Budbringeren]]*. 

Hun vant Amandaprisen for sin rolle i *[[Budbringeren]]*.

## Filmografi
(utvalg)
* 2006 *[[Gymnaslærer Pedersen]]* som Gerd Tangen 
* 2005 *Amuletten* som Frøken Pettersen  
* 2003 *[[Capo Nord]]* 
* 2002 *[[Kissed by You]]* som Wenche (kortfilm)
* 2002 *[[Jeg er Dina]]* som Hushjelp 
* 2001 *[[Elling (film)|Elling]]* som Johanne 
* 2001 *[[Amatørene]]* som Apoteker
* 1999 *[[Magnetisörens femte vinter]]* som tjenestejente
* 1998 *[[1732 Høtten]]* som Audhild
* 1997 *[[Budbringeren]]* som Betsy
* 1994 *[[Asterix erobrer Amerika]]* som Godemine (stemme)
* 1989 *[[Bryllupsfesten]]* som Dyveke Holm
* 1985 *[[Adjø solidaritet]]* som Tove
* 1982 *[[Krypskyttere]]* som Journalisten
* 1979 *[[Ingen roser takk]]* som Anne
* 1975 *[[Min Marion]]* som Anne-Lise
* 1973 *[[Fem døgn i august]]* som Vivecas venninne
* 1973 *[[Snehvit og de syv dvergene]]* som Dronningen (stemme)

## TV-opptredener
* 2020 *[[Ragnarok (TV-serie)|Ragnarok]]* som Wenche
* 2010 *[[Dag (TV-serie)|Dag]]* som Dags mor
* 2008 *[[Sørgekåpen]]* som Erna Svendsen 
* 2007 *[[Seks som oss]]* som Leifs mor
* 2005 *[[Ran (TV-serie)|Ran]]* som Kristians mor  (miniserie)
* 2001 *[[Olsenbandens første kupp]]* som Servitør 
* 1998-99 *[[Venner og fiender]]* som Ragnhild Sunde
* 1996 *[[Mot i brøstet]]* som Tante Erna (gjesterolle) 
* 1993 *[[Fredrikssons fabrikk]]* som Fru Glad (gjesterolle) 
* 1988 *[[Nonni und Manni]]* (TV-serie)
* 1980 *[[Den som henger i en tråd]]* som Anna (Fjernsynsteater) 
* 1973 *[[Fleksnes]]* – episode «Blodgiveren» som sykepleier
* 1965 *[[Heksene fra Salem]]* (Fjernsynsteateret)

## Referanser


## Eksterne lenker
*
Buer kraftverk

**Buer kraftverk** er et vannkraftverk i Rakkestadelva i Rakkestad kommune i Østfold fylke.  Kraftverket utnytter et fall på 16 meter og vannet ledes i en 550m lang trerørgate (TUBUS) med innvendig diameter 2,2m fra inntaket i elven til kraftstasjonen.

Produksjonen startet i 1913 og er utstyrt med tre FLYGT-turbiner på totalt 1,35 MW.

Midlere årsproduksjon er 3,5 GWh og kraftverket regnes som et småkraftverk

Nedbørsfeltet er på 436&nbsp;km², middelvannføringen 7,1 m³/sekund.

Kraftverket ble bygget av Østfold Energi men eies nå av Småkraft AS. 

Kraftverket ble våren 2025 tatt inn på NVEs liste over kraftanlegg som kulturminner.

## Referanser


## Kilder
*
* NVE vannkraftdatabase
* Småkraft
Usbekistans flagg

**[[Usbekistan]]s flagg** er vannrett delt i blått over hvitt over grønt med smale røde striper mellom det midtre hvite feltet og de øvrige stripene. I øvre hjørne ved stangen er det plassert en hvit halvmåne og tolv stjerner. Stjernene er disponert I tre rekker over hverandre med tre, fire og fem stjerner fra øverst til nederst. Flagget er i størrelsesforholdet 1:2. Det ble vedtatt 18. november 1991 da Usbekistans Øverste Sovjet under sin åttende sesjon vedtok flaggloven.

Samme flagg benyttes som nasjonalflagg, handelsflagg, statsflagg og flagg for Usbekistans væpnede styrker.

## Symbolikk
Den blå fargen nyter særlig anseelse og respekt blant tyrkiske folkeslag som usbekerne. Fargen er blant annet knyttet til den store Timur Lenk, som en antar benyttet nettopp blå flagg. Gjennom dette ønsker dagens Usbekistan å knytte historiske forbindelser tilbake i historien og vise kontinuitet i statsdannelsen. I Usbekistans flagg står den blå fargen for himmelen og det klare vannet. Den hvite fargen står for fred og renhet. Samtidig skal fargen vise til et ønske om at den unge nasjonen Usbekistans veg forover blir ren og lys. Grønt er naturens farge, samtidig er den også en tradisjonell, muslimsk farge. Rødt står for livets kraft som finnes i alle levende vesener. Fargen symboliserer således livet.
 
Halvmånen utlegges som en nymåne som symboliserer det unge Usbekistan. Samtidig er halvmånen et islamsk symbol som representerer usbekernes gamle tradisjoner. Halvmånen og stjernene står sammen for fredens klare himmel. Antallet stjerne er tolv, tilsvarende kalenderens tolv måneder slik de gamle, lærde usbekerne fant fram til og dessuten de tolv stjernetegnene. De tolv stjernene forklares som et symbol på perfeksjon, slik antallet stjerner også forklares i Europa-flagget som benyttes av Europarådet og Den europeiske union. 

## Sovjetrepublikken Usbekistans flagg

I tiden Usbekistan var en del av Sovjetunionen førte landet flagg med sovjet-kommunistisk symbolikk. De første av disse flaggene, innført i 1925 og endret en rekke ganger senere, besto av en rød duk med sovjetrepublikkens navn påskrevet i gult. I 1952 fikk sovjetrepublikken Usbekistan nytt flagg, også denne gang rødt, men uten inskripsjon. Flagget var basert på Sovjetunionens røde flagg med hammer, sigd og stjerne i kantonen. I tillegg hadde det en vannrett hvitkantet blå stripe gjennom midten av flaggduken. De andre sovjetrepublikkene hadde flagg etter samme modell, med et eget mønster særegent for hver enkelt sovjetrepublikk. 

## Litteratur
* V. A. Sokolov: *Flagi Rossijskoj Imperii i SSSR v dokumentakh*,  Moskva: MGIU, 2001
* *Album des pavillons nationaux et des marques distinctives. National flags and distinctive markings*, Service hydrographique et océanographique de la marine, Brest, 2000

## Eksterne lenker
* State Symbols Pressetjenesten, Republikken Usbekistans president
Gerald Lehner

**Gerald Lehner** (født 12. mars 1968, død 2. september 2016) var en fotballdommer fra Østerrike. Han dømte to kamper i U-21 EM for menn i Portugal i 2006.

## Referanser
Vamma kraftverk

**Vamma kraftverk** er et vannkraftverk i Glomma i Indre Østfold og Skiptvet kommune i Østfold fylke.  Kraftverket utnytter et fall på 28,5 meter mellom Kykkelsrud og Vamma og er et elvekraftverk.

Kraftverket ble påbegynt i 1907 av Vamma Fossekompagnie, der Sam Eyde var grunnlegger, med tanke på å sikre energi til produksjon av kunstgjødsel. Denne produksjonen kom aldri i gang og Hafslund overtok anlegget.
 __NOTOC__
## Første byggetrinn, aggregat 1 - 10
Produksjonen startet i 1915 med to turbiner. Kraftverket er utvidet og modifisert en rekke ganger og det inneholder siden 1944 ti francisturbiner.

## Aggregat 11
I 1971 ble et nytt bygg med en kaplanturbin på 110 MW satt i drift. Det var en av de største av denne typen i Europa.

## Aggregat 12
I september 2015 var det oppstart for en større utbygging i Vamma. Et nytt stort aggregat på 128 MW (kaplanturbin) og middelårsproduksjon på 1000 GWh, benevnt Vamma 12 (det 12. aggregatet i Vamma kraftverk), etableres som en separat enhet på vestsiden av Glomma. Aggregatet vil dels overta produksjon fra de eldste aggregatene, og dels gi ny kraftproduksjon på 230 GWh, tilsvarende det årlige strømforbruket til 11&nbsp;500 eneboliger.

Vamma 12 ble satt i prøvedrift 16. mai 2019.

Samlet maksimal effekt er 344 MW. Kraftverket har en midlere årsproduksjon på 1580 GWh.

Kraftverket eies av Hafslund Produksjon og er Hafslunds største kraftverk og Norges største elvekraftverk. Etter restrukturering av Hafslund ASA i 2017 eies Hafslund Produksjon fra 4. august 2017 av E-CO Energi (90 prosent) og Fortum (10 prosent).


Fil:Vamma kraftstasjon turbiner og generatorer.jpg|Interiør fra kraftstasjonen med turbin og generator.
Fil:1702. Fra Hvamma - no-nb digifoto 20140314 00003 bldsa PK12747.jpg|Postkort med Vamma kraftverk som motiv. 
File:Vamma kraftstasjon, old BW2.jpg|Overløpet ved Vamma kraftstasjon. 
File:Vamma kraftstasjon, old BW3.jpg|Vamma kraftstasjon. 


## Referanser


## Kilder
* 
* NVE vannkraftdatabase
* E-CO Energi
* Norconsult: Vamma 12, Norges største elvekraftverk 

## Se også
* TU: artikkel med bilder fra maskinhallene
Brekke kraftverk

**Brekke kraftverk** er et vannkraftverk i Rakkestad kommune i Østfold fylke.  Kraftverket utnytter et fall på 15 meter i Rakkestadelva. Kraftverket ligger der Rakkestadelva renner ut i Glomma.

Produksjonen startet i 1987 og verket er utstyrt med tre turbiner på totalt 1,35 MW. Nedbørsfeltet er på 465&nbsp;km² og middelvassføringen er på 7,7 m³/sekund

Samlet midlere årsproduksjon er 3.5 GWh. Brekke kraftverk regnes som et småkraftverk.

## Referanser


## Kilder
* NVE vannkraftdatabase
* E-Co Energi
* Småkraft AS

## Se også
Brekke kraftverk i Haldensvassdraget
Kykkelsrud Fossumfoss kraftverk

**Fellesanlegget Kykkelsrud Fossumfoss kraftverk** er et vannkraftverk i Glomma i Indre Østfold kommune i Østfold fylke.  Kraftverket utnytter et fall på 26,5 meter i Fossumfoss og Kykkelsrud og er et elvekraftverk.

Det er tre kraftverk her: 
* Kykkelsrud kraftverk åpnet i 1903, nedlagt i 2008. 
* Fellesanlegget ble påbegynt i 1963 som et fellesprosjekt mellom Oslo Lysverker og Hafslund. Anlegget ble utvidet fra to til tre kaplanturbiner i 1985. 
* I 2011 ble et nybygg med et fjerde aggregat på 40 MW kaplanturbin satt i drift. Det bruker deler av vannveien til det nedlagte verket.

Maksimal kapasitet er 230 MW, og den midlere årsproduksjon er på 1 265 GWh.

Kraftverket eies av Hafslund Produksjon. Hafslund overtok anlegget i 1996. Etter restrukturering av Hafslund ASA i 2017 eies Hafslund Produksjon fra 4. august 2017 av E-CO Energi (90 prosent) og Fortum (10 prosent).

## Referanser


## Kilder
* 
* NVE vannkraftdatabase
* E-CO Energi Kykkelsrud
Papua Ny-Guineas flagg

**[[Papua Ny-Guinea]]s flagg** ble tatt i bruk 1. juli 1971. Flagget er utformet av Susan Huhume, som var bare 15 år gammel da hun vant en landsdekkende konkurranse om å tegne et nytt nasjonalt flagg i 1971.

Rødt og svart har lenge vært de tradisjonelle fargene til mange stammer på Papua Ny-Guinea. Svart-hvitt-rødt var fargene på flagget til det tyske keiserriket, som hadde kolonisert Ny-Guinea før 1918. Paradisfuglen, som er en stilisert safranparadisfugl (*Paradisaea raggiana*), gjenfinnes på landets riksvåpen, sammen med stjernetegnet Sørkorset.

## Referanser




## Eksterne lenker
*
Lambretta

**Lambretta** var et svensk rockeband fra Skaraborg som var aktivt i perioden 1993–2005.

De fikk sitt gjennombrudd i 2001 med deres andre album, *Lambretta,* og singlene «Bimbo» og «Creep».

## Historie
Lambretta ble grunnlagt i 1993 av Anders Eliasson, Petter Lantz og Tomas Persic. Eliasson var vokalist frem til 1996, da den da 15 år gamle Linda Sundblad fra Lidköping overtok mikrofonen. 

Bandet ga ut sine to første singler i 1999, «Blow My Fuses» og «Absolutely Nothing», som begge gjorde seg bemerket på Sverigetopplistan og sikret dem en Grammis for årets musikkvideo 1999. I november samme år ga de ut debutalbumet *Breakfast*.

Det store gjennombruddet kom i 2001 med det selvtitulerte oppfølgeralbumet *Lambretta*, med låtskriverbidrag fra Max Martin. Albumet kom inn på hitlistene i seks europeiske land og solgte til gull i Sverige. Den første singelen, «Bimbo», nådde topp 5 i Sverige og Norge, mens den andre singelen, «Creep», også fikk suksess og oppnådde blant annet en 10. plass i Sverige. I 2001 vant gruppa prisen Rockbjörnen som årets svenske gruppe.

I 2002 spilte bandet inn en coverversjon av Nationalteaterns «Livet är en fest» til hyllestalbumet *Nationalsånger - Hymner från Vågen och EPAs torg*. 

Lambrettas tredje og siste album, *The Fight*, ble utgitt i desember 2004. Bare en uke før albumutgivelsen forlot Eliasson – ansett som hjernen bak Lambretta og den dominerende låtskriveren – bandet, i protest mot at Universal hadde ferdigstilt albumet uten bandets medvirkning. De andre bandmedlemmene stilte i følge Sundblad seg uforstående til avgjørelsen og sa seg godt fornøyde med plata. *The Fight* fikk kun listeplassering i Sverige, med en toppnotering som nummer 34 på Sverigetopplistan. «Kill Me» og «Chemical» ble de siste singlene som kom inn på listene før bandet ble oppløst i 2005.

Etter oppløsningen satset Sundblad på en solokarriere, mens Lantz og Marcus Nowak – som hadde erstattet Persic på *The Fight* – dannet et nytt rockeband kalt Psych Onation.

## Medlemmer
Linda Sundblad var vokalist på alle tre albumene.

* Anders Eliasson – gitar, keyboard (1993–2004), vokal (1993–1996)
* Petter Lantz – bass (1993–2005)
* Tomas Persic – trommer (1993–2003)
* Linda Sundblad – vokal (1996–2005)
* Klas Edmundsson – gitar (2002–2005)
* Marcus Nowak – trommer (2003–2005)

## Diskografi

### Album
*1999: *Breakfast* (Universal)
*2000: *Lambretta* (Polar, Universal)
*2004: *The Fight* (Polar, Universal)

### Singler, EP

* 1999: *Blow My Fuses* (Universal Music AB)
* 1999: *Absolutely Nothing* (Universal)
* 2000: *I'm Coming Home* (Universal)
* 2001: *Bimbo* (Universal Music AB)
* 2001: *Creep* (Universal, Polar)
* 2002: *Perfect Tonight* (Universal Music AB)
* 2002: *Wake Up Girl* (Universal Music AB)
* 2004: *Kill Me* (Universal Music Sweden)
* 2004: *Chemical* (Universal Music Sweden)

### Medvirker på

* 2002: *National Sånger (Hymner Från Vågen Och EPAs Torg)* – med låta «Livet Är En Fest» (National)

## Referanser

## Eksterne lenker
*
Nik & Jay

**Nik & Jay** er en dansk rapgruppe fra Værløse, som rapper på dansk.

Nik & Jay startet sin karriere i 2002 i samarbeid med produsentene Jon & Jules.

Duoen ble kåret til Årets navn innen dansk popmusikk i 2003, og vant i tillegg følgende musikkpriser:
* «Publikumsprisen» ved Danish DeeJay Awards 2003.
* «Årets Gennembrud» ved Boogie Awards 2003
* «Best Danish Act» ved NRJ Radio Awards 2003
* «Årets Nye Danske Navn» og «Årets Danske Hit» ved Danish Music Awards 2003.

I 2004 ga duoen ut sitt andre album, som bar tittelen *2*. De oppnådde enda større suksess med dette albumet enn med sitt første. Nik & Jay har solgt til sammen over 250&nbsp;000 album, og i september 2006 slapp de sitt tredje album.

## Diskografi
### Album
* *Nik & Jay* (2002)
* *2*  (2004)
* *3: Fresh, Fri, Fly* (2006)

### Singler
* «Nik & Jay» (2002)
* «Hot!» (2002)
* «Elsker Hende Mere» (2003)
* «Tag Mig Tilbage» (2003)
* «Pige» (2003)
* «Pop-Pop!» (2004)
* «En Dag Tilbage» (2004)
* «Lækker» (2004)
* «Lækker (Remix)» (2005)
* «Kan Du Høre Hende Synge» (2005)
* «Strip» (2005)
* «Strip (Remix)» (2005)
* «Boing!» (2006)
* «Når Et Lys Slukkes» (2006)
* «I love ya»  (2007)
* «Et Sidste Kys»  (2007)
* «Op På Hesten»  (2007)
* «Clappin'»  (2013)

## Eksterne lenker
* 
* 
*
Isabella Rossellini

**Isabella Fiorella Elettra Giovanna Rossellini** (født 18. juni 1952 i Roma) er en svensk-italiensk skuespiller og tidligere modell. Hun er datter av Ingrid Bergman og Roberto Rossellini. 

Rossellini var kosmetikkfirmaet Lancômes hovedmodell fra 1982 til 1996, da hun ble sagt opp fordi hun var «for gammel» (hun var 44 år), noe som medførte oppstuss i media.

Fra sin karriere som skuespiller er Isabella Rossellini kjent for sin hovedrolle i David Lynch' film *[[Blue Velvet]]* fra 1986. Hun har også skrevet flere bøker. Rossellini vant en Saturn-pris for rollen i komedien *[[Døden kler henne]]* (1992).

Isabella Rossellini har vært gift to ganger, med Martin Scorsese fra 1979 til 1982, og med Jon Wiedemann fra 1983 til 1986. Isabella Rossellini har en datter, Elettra Rossellini Wiedemann (født 1983), og en adoptert sønn, Roberto (født 1993).

Fra sin mors ekteskap med Roberto Rossellini har hun to søsken, tvillingsøsteren Isotta Ingrid Rossellini, som er underordnet professor i italiensk litteratur, og broren Roberto Ingmar Rossellini, som arbeider innen finans. Hun har også en halvsøster, Pia Lindström, fra sin mors første ekteskap. Hun har også fire halvsøsken fra sin fars to andre ekteskap.

## Referanser


## Eksterne lenker
*
Otto Monster

**Otto Monster** er hovedperson i en lang rekke humoristiske lettlestbøker skrevet av den norske forfatteren Jon Ewo (født 1957) og illustrert av Reidar Kjelsen (født 1970).

Otto Monster er en snill liten monstergutt som bor i en monsterverden av gørr. Han er den yngste i søskenflokken, og havner stadig i uheldige situasjoner. Med stor oppfinnsomhet klarer han å hamle opp med både mobbende storesøsken og håpløse foreldre. Bøkene preges av bakvendtlandskomikk og infantil fnise-humor med store mengder av promp, gørr og utrolige monstre. 

Første bok kom på Damm forlag i 1996, serien består av seksten ulike bøker og en samleutgivelse.

## Bøker i serien om Otto Monster
*1996: *Ingen er redd for Otto Monster*  &ndash; utgitt på Damm forlag
*1998: *Otto Monster i familietrøbbel* &ndash; Damm 
*1998: *Otto Monster hopper i vulkanen* &ndash; Damm
*1999: *Otto Monster vil også bli syk* &ndash; Damm
*2000: *Otto Monster vil ha søt hevn* &ndash; Damm
*2001: *Otto Monster i mageknipe* &ndash; Damm
*2001: *Otto Monster vil ha alt for seg selv* &ndash; Damm
*2004: *Otto Monsters grusomme natt* &ndash; Damm
*2006: *Otto Monster blir superslem* &ndash; Damm
*2006: *Otto Monster slipper alt løs* &ndash; Damm
*2007: *Otto Monster og drittungen* &ndash; Damm
*2009: *Otto Monster forlater planeten* &ndash; utgitt på Cappelen Damm
*2011: *Otto Monsters skumle skolestart*  &ndash; Cappelen Damm
*2012: *Otto Monsters møkkaferie* &ndash; Cappelen Damm
*2015: *Otto Monsters strandkaos* &ndash; Cappelen Damm
*2016: *Otto Monster i bølletulliball* &ndash; Cappelen Damm 

## Referanser
Konservativ jødedom

**Konservativ jødedom** er en retning innen jødedommen som ønsker å tilpasse seg moderne liv og adferd, men samtidig å holde fast ved den jødiske Toraen og Halakha. Den konservative jødedommen har lagt vekt på å tilpasse seg det omliggende samfunn i utdanning, omgangsformer og andre kulturuttrykk, samtidig som disse tilpasningene ikke skulle stride mot bibelske og rabbinske retningslinjer. Blant annet har mange vært opptatt av å opprettholde matreglene og sabbaten. Innenfor konservativ jødedom er det stor spennvidde fra det nær ortodokse til den nær reformerte. Noen menigheter har kvinnelige rabbinere, andre har avvist det. Bevegelsen har stor oppslutning i USA, der den omfatter omkring en og en halv million medlemmer i 800 synagoger. Konservative jøder legger vekt på den moderne staten Israel, hebraisk som jødedommens språk, fellesskap blant jøder over hele verden. Konservativ jødedom beskrives som en av hovedretningene innen jødedom, ved siden av ortodoks jødedom, reformjødedom og hasidisme.

Midt på 1800-tallet mente mange jøder i USA og Europa at jødedommen burde reformeres, men at reformjødedommen gikk for langt. I Europa fremsto «historisk jødedom» som et alternativ, den samme bevegelse fikk i USA navnet «konservativ jødedom». I 1887 ble det etablert et eget konservativt rabbinerseminar i New York. Det var særlig amerikanske jøder med vesteuropeisk bakgrunn som sluttet seg til den konservative bevegelsen, senere ble bevegelsen også påvirket av ortodokse jøder fra Øst-Europa. 

Zecharias Frankel (1801–1875; han virket særlig i Breslau), som reagerte mot det noen jøder i Tyskland stod for, og var foregangsmann for bevegelsen. Mange jøder omtaler han i dag som en Terrariarus, en av de mest framtredende personene til å utvikle jødedommen. En annen viktig person i grunnlegging av konservativ jødedom var Solomon Schechter (1847–1915; han virket i USA). Han la stor vekt på utdannelse, og mange læreanstalter ble grunnlagt. Konservative jøder drive mange skoler og sentere. 

Konservative jøder omfatter i dag rabbinere hvorav noen er tydelig konservative, og dermed står nærmere ortodoks jødedom, mens andre har liberale oppfatininger og derfor minner mer om reformjødedom. Ifølge BBC ligger konservativ jødedom et sted halvveis mellom ortodoks jødedom og reformjødedom.

I USA er konservative jøder representert ved United Synagogue of Conservative Judaism og Comcast. En spørreundersøkelse i 2000 viste at 33 % amerikanske jøder tilknyttet en synagoge var tilhengere av konservativ jødedom.

## Referanser
Serotonerg

**Serotonerg** betyr «relatert til nevrotransmitteren serotonin». En synapse er serotonerg hvis den har serotonin som sin nevrotransmitter. En substans er serotonerg dersom den er i stand til å produsere, modifisere eller frigi serotonin. Samtidig administrering av legemidler med serotonerg effekt (for eksempel tramadol og triptaner) kan føre til serotonergt syndrom.

Et **serotonergt middel** er ethvert kjemisk stoff som har til funksjon å forbedre virkningene som formidles av serotonin i sentralnervesystemet, og de inkluderer følgende klasser av kjemiske stoffer:

* Serotoninforstadier (slik som tryptofan og 5-HTP)
* Kofaktorer som er nødvendige for kroppens produksjon av serotonin
* Serotonerge enzymer
* Selektive serotoninreopptakshemmere (SSRIer) – En vanlig kategori av serotonerge antidepressiver
* Noradrenerge og spesifikk serotonerge antidepressiver – En annen kategori av serotonerge antidepressiver
* Serotonerge psykedeliske stoffer – De serotonerge hallusinogene stoffer

## Se også
* Kolinerg
* Dopaminerg
* Nootropisk stoff
Linux XP

**Linux XP** er en Linux-distribusjon som utgitt for å etterligne brukergrensesnittet til Microsoft Windows XP mest mulig. Hensikten er at brukere av Windows skal føle seg mest mulig velkjente og således trekke til seg flere Windows-brukere til Linux. Den nåværende versjonen av Linux XP er 2006 (per 19. desember 2005). En avgift på $40 blir krevd etter at datamaskinen har blitt startet 99 ganger.

Kjernen i Linux XP er Fedora. 

## Eksterne lenker
*
Ariel (Shakespeare)

**Ariel** er en luftånd som opptrer i William Shakespeares skuespill Stormen, der han tjener Prospero. 
## Referanser
San Carlo

**San Carlo** har flere betydninger:

* San Carlo Canavese, kommune i storbyområdet Torino i regionen Piemonte i det nordlige Italia
* San Carlo ai Catinari, en kirke i Roma
* Teatro di San Carlo, et operahus i den italienske byen Napoli

## Se også

* San Carlos
Palazzo Valmarana

**Palazzo Valmarana** er et palass i Vicenza designet av den italienske renessansearkitekten Andrea Palladio. Det er et av byggene i Vicenza som står på UNESCOs liste over verdensarven.

En byggekontrakt for palasset ble undertegnet i desember 1565 av *Isabella Nogarola Valmarana*. Hun var enke etter *Giovanni Alvise Valmarana* som hadde vært en av Palladios støttespillere under valget av hans design til portikoene til basilikaen ca. 20 år tidligere. I likhet med andre palasser Palladio designet var også dette en konstruksjon hvor tidligere bygg ble inkorporert i det ferdige palasset. Valmarana familien eide bygningene fra slutten av det 14. århundre, og hadde stadig forbedret dem og slått dem sammen. Også Palladio hadde utført forbedringer på det etter at Giovanni Alvise hadde arvet det i 1554. 

Palasset er beskrevet i *[[I Quattro Libri dell'Architettura|Quattro Libri]]*, men ble aldri fullført etter plantegningen der. Det skulle hatt ett indre gårdsrom med et bygg bakom. Det vites ikke om *Leonardo Valmarana*, sønn av Isabella og Giovanni, hadde intensjoner om en slik utvidelse selv om han kjøpte naboeiendommene. Utvidelsen kunne imidlertid ikke ha blitt fullført etter tegningene i *Quattro Libri* under noen omstendighet ettersom det ville ha strukket seg inn i et annet palass som Palladio også planla. 

## Eksterne lenker
* 
* Det internasjonale senter for studier av Andrea Palladios arkitektur (engelsk og italiensk)
* Comune di Vicenza  (italiensk, engelsk og fransk)
Karlson på taket

**Karlson på taket** (svensk *Karlsson på taket*) er hovedpersonen i en serie barnebøker av den svenske forfatteren Astrid Lindgren, utgitt 1955–1968.

Karlson beskrives som «en passe tykk mann i sin beste alder». Han bor på taket over en bygård i Stockholm og har en propell på ryggen, slik at han kan fly omkring. I bøkene stikker han stadig innom syvåringen Lillebror i leiligheten han og familien bor i. Karlson lyver, skryter og ødelegger ting, og i begynnelsen tror ikke Lillebrors familie engang at han finnes, men at Lillebror bare har funnet ham på som en unnskyldning for at ting blir ødelagt.

## Bøker
* 1955 *Lillebror og Karlson på taket* (til norsk ved Thorbjørn Egner, 1956)
*1962 *Karlson på taket flyr igjen* (til norsk ved Jo Tenfjord, 1963)
* 1968 *Karlson på taket spøker igjen* (til norsk ved Venke Agnes Engh, 1969)

## Filmer
* 1968 *[[Malysh I Karlson]]*, regi: Boris Stepantsev.
* 1970 *[[Karlson vernulsya]]*, regi: Boris Stepantsev.
* 1974 *[[Karlsson på taket (film)|Världens bästa Karlsson]]*, regi: Olle Hellbom
* 2001 *[[Karlsson på taket (TV)|Karlson på taket]]*, tegnefilmserie
* 2002 *[[Karlsson på taket (film fra 2002)|Karlson på taket]]*, animasjonsfilm, regi: Vibeke Idsøe
## Referanser


## Eksterne lenker
* Astrid Lindgren – offisiell webside
Sergej Stanisjev

**Sergej Dmitrievitsj Stanisjev** (bulgarsk: Сергей Дмитриевич Станишев; født 5. mai 1966 i Kherson i Ukraina) er en bulgarsk politiker. Han var statsminister i Bulgaria fra 2005 til 2009. Han leder partiet Bălgarska Socialistitsjeska Partija (*Det bulgarske sosialistiske partiet*), og regjerte i en storkoalisjon med det liberale partiet til den forrige statsministeren og avsatte tsaren, Simeon Sakskoburggotski. Fra 2011 er han president i Det europeiske sosialdemokratiske parti.

## Referanser


## Eksterne lenker
* 
* 
*
Försvarets materielverk

**Försvarets materielverk** (**FMV**) er en sivil etat under det svenske Forsvarsdepartementet. Det arbeider med å sikre utviklingen av teknikk og materiell til det svenske totalforsvaret. 

FMV sporer sine røtter til Kungl. Krigskollegium, opprettet i 1630 under Gustav II Adolfs regjering. Målet var videreutvikle krigsmateriell, som ved regalskipet «Vasa»s forlis to år tidligere hadde fremstått som undermåls. 

Etter flere omorganisasjoner i årenes løp ble FMV i 1968 organisert som en egen etat (myndighet). Organisasjonens motto er «teknik för Sveriges säkerhet».

## Referanser


## Eksterne lenker
*
Ariel

**Ariel** kan sikte til:

* Ariel (navn), et semittisk navn som betyr «Guds løve». I engelsktalende land er det i dag både et herre- og damenavn.
** Ariel Sharon, israelsk general og politiker.
* Ariel (Shakespeare), en ånd som opptrer i flere skuespill.
* Ariel (film), en finsk film fra 1988
* Ariel (Disneyfilm)
* Ariel (by), israelsk bosetting på Vestbredden.
* Ariel (måne), en måne av Uranus oppdaget i 1851 av William Lassell
* Ariel (band), en australsk progressive rock-gruppe
* Ariel (vaskemiddel)
* Ariel-prisen, en meksikansk filmpris.
STV

**STV** kan vise til:

* STV (fjernsynskanal) – fjernsynskanal i Skottland
* Stasjonsvogn
* Student-TV
* Single transferable vote – en valgordning med «overførbar enkeltstemme»
Like for like

***Like for like*** (originaltittel *Measure for Measure*) er et skuespill av William Shakespeare. Det er antatt det ble skrevet i 1603 eller 1604. Det ble opprinnelig utgitt i First Folio i 1623, hvor det er oppført som komedie. Stykkets første dokumenterte framføring var i 1604. Hovedtema er rettferdighet, «dødelighet og nåde i Wien». Nåde og dyd er framtredende, i og med at stykket ikke ender tragisk. *Like for like* er ofte beskrevet som et av Shakespeares "problemstykker". Det var, og fortsetter å være, klassifisert som komedie, til tross for sin dramatiske tone.

## Handling
Stykket handler om en hertug i Wien som mislykkes i å holde orden i byen. Han gir makten til den moralske og strenge Angelo. Angelo bestemmer seg for å stenge alle bordeller. Han henretter også en ung mann ved navn Claudio, som har gjort sin kjæreste Julia gravid utenfor ekteskap.

Claudios søster Isabella, som er klar for å avlegge kyskhetsløfte og gå i kloster, ber Angelo om å skåne brorens liv. Angelo blir svært tiltrukket av Isabellas renhet og stiller et ultimatum: Om hun ligger med ham, skåner han hennes brors liv. Dermed stiller han Isabella som vil bli nonne, overfor et dilemma.

## Referanser


## Eksterne lenker

*''Measure for Measure''
*''Measure for Measure'', hos *[[Prosjekt Gutenberg]]*
*''Measure for Measure'', BFI Shakespeare on Screen
Quinoa

**Quinoa** (*Chenopodium quinoa*) er en vekst fra Sør-Amerika hvis frø kan spises, og er et alternativ til pasta, ris og poteter.

## Utbredelse
Quinoa har fra gammel tid vært viktig i andesbefolkningens mat, blant annet i Inkariket. Den er fremdeles en av de viktigste vekstene i Andesregionen. 
Quinoa dyrkes (per 2022) i Norge, blant annet i Lærdal.

## Historikk
FNs generalforsamling kåret året 2013 til det internasjonale quinoa-året.

## Egenskaper
Quinoa har høy ernæringsmessig verdi. Det er en nøysom vekst som stiller små krav til vann og næring. Planten har et høyt innhold av de essensielle aminosyrene lysin, metionin og treonin som det er lite av i korn og belgvekster. Den inneholder ikke gluten. Verdens helseorganisasjon regner aminosyresammensetningen som fullgod med proteinene i melk.

## Bildegalleri

Fil:Reismelde.jpg
Fil:Quinoa.jpg
Fil:500g bag of quinoa.jpeg|En sekk med 500 gram quinoa.
Fil:Quinoa-cornflakes.jpg|Cornflakes laget av quinoa.
Fil:Chenopodium quinoa0.jpg|Quinoa
Fil:Chenopodium quinoa -red faro- MHNT.BOT.2007.43.66.jpg|*Chenopodium quinoa -red faro-*


## Kilder
* 
* 
* 

## Referanser


## Eksterne lenker
*
Serotonin

**Serotonin**, 5-hydroxytryptamin, er en signalsubstans/transmittersubstans i noen av nervesystemets synapser. Serotonin syntetiseres i kroppen fra den essensielle aminosyren tryptofan gjennom enzymatiske reaksjoner. 

Man antar at serotonin er viktig for regulering av kroppstemperatur, humør, søvn, oppkast, seksualitet og appetitt. Lave mengder av serotonin kan være årsaken til blant annet klinisk depresjon, migrene, tinnitus, fibromyalgi, bipolar lidelse, tvangslidelser og angstlidelser. Avvik i serotoninsystemet kan også ha en sammenheng med krybbedød hos spedbarn.

Serotonin utnyttes i flere ulike distinkte system i menneskekroppen, blant annet er serotonin både vanlig og viktig for hjernen, tarmsystemet og man har også hentydninger av den i blodsirkulasjonen hvor den blant annet har evnen til å aggregere (starte sammenklumping av) trombocytter ved leging av sår. I sentralnervesystemet forekommer serotonin først og fremst i en rad basale strukturer i hjernebroen (pons) som er lokalisert til den forlengede margen (medulla oblongata). I mange synapser i nervesystemet fungerer serotonin som transmittersubstans. Serotonin tilhører gruppen monoaminer, sammen med dopamin, noradrenalin og adrenalin. Monoaminer er en gruppe signalsubstanser som dannes ved lignende metabolske syntesereaksjoner, gjennom en særskilt dekarboxyleringsreaksjon.

Serotonin finnes i flere medisinske preparater mot depresjon.

Serotonin har fått stor oppmerksomhet takket være teorien om monoamin som påstår at mange typer psykiske lidelser har sin bakgrunn i en forstyrrelse i balansen av signalsubstanser. Nå eksisterer det mange typer legemidler, for eksempel selektiv serotoninreopptakshemmere (SSRI), som på kunstig vis hever nivåene av serotonin i hjernen. I mange tilfeller bedrer eller kurerer dette depresjonen, men at depresjon kun er forårsaket av en ubalanse i serotoninsystemet er en kraftig forenkling, se artikkelen om depresjoner for teorier om dets patogenese.

## Referanser




## Se også
*Acetylkolin
*Dimetyltryptamin
*Dopamin
*Endorfiner
*Melatonin
*Noradrenalin
*Synapse
Fjernsynsteatret

**Fjernsynsteatret** var en avdeling og et fast programtilbud fra NRK, som ble etablert 8. september 1960. 
## Historikk
Den første forestillingen, *Telefonkiosken* av Peter Brook, ble vist allerede 8. april 1959 da det bare var en prøveordning. Arild Brinchmann var leder  for Fjernsynsteatret fra starten til 1967, Tore Breda Thoresen 1967-80, og Magne Bleness fra 1980 til 1990. Fjernsynsteatret arbeidet med et fast ensemble, og hadde i starten en årsproduksjon på 20-25 oppsetninger. Etter hvert som produksjonsmetodene ble mer omfattende og kostbare, sank antallet egenproduserte forestillinger. Stykker fra Norden og Europa ble i større grad kjøpt inn og sendt. 

Som tv-program var man ikke avhengig av noen egeninntekt. På 1960-tallet var derfor Fjernsynsteatret landets viktigste eksperimentelle scene, der det i stor grad ble produsert absurde stykker basert på forfattere som Beckett og Pinter, som ble oppfattet som merkelige og bisarre av et stort publikum. Fjernsynsteatret arbeidet også mye med norsk dramatikk. Samtlige av Ibsens samtidsdramaer er blitt oppført, og det samme gjelder stykker av de aller fleste kjente, norske forfattere som bl.a. Holberg, Garborg, Bjørnson, Hoem, Hamsun og Kielland.

Viktige produksjoner som Fjernsynsteatret har stått bak er blant annet Kiellands *[[Skipper Worse]]*, Hamsuns *[[Benoni og Rosa]]*, Duuns *[[Medmenneske (TV-serie)|Medmenneske]]*, Undsets *[[Jenny (TV-serie)|Jenny]]*, Ibsens *[[Vildanden]]* og *[[Fruen fra havet]]*, Bjørneboes *[[Semmelweis (Bjørneboe)|Semmelweis]]* og Shakespeares *[[Kong Lear]]*.

Fjernsynsteatret ble i januar 1991 erstattet av en utvidet Dramaavdeling med Karen Bamborough som leder.

## Regissører (utvalg)
Regissører som var flittig brukt i Fjernsynsteatret opp gjennom årene er blant andre:

* Arild Brinchmann
* Tore Breda Thoresen
* Egil Kolstø
* Per Bronken
* Magne Bleness
* Pål Løkkeberg
* Svein Scharffenberg
* Terje Mærli
* Eli Skolmen Ryg
* Ulf Breistrand
* Sverre Udnæs
* Jarl Emsell Larsen

## Se også
* Liste over TV-programmer produsert av Fjernsynsteatret.

## Referanser


## Eksterne lenker
* Digitalkopi av Jo Ørjasæter: ''Fjernsynsteatret : til glede og forargelse'' (Ad notam Gyldendal, 1994)
* Fjernsynsteatret i NRK TV
Försvarsmaktens logistik

**Försvarsmaktens logistik** (**FMLOG**) er organisasjonen som har ansvar for underhold og støtte til avdelinger, staber og skoler innen Försvarsmakten. FMLOG ble opprettet i 1. januar 2002 fra Norra, Mellersta og Södra underhållsregementer, Underhållsgrupp Gotland, Försvarsmaktens flygverkstäder, Örlogsvarvet Muskö, FMV Resmat, Militära servicekontoret, Försvarsmaktens underhållscentrum, serviceenhetene og ressurser for drift og underhold av IT/telesystem ved militære avdelinger. Noe underholdsvirksomhet ble også overtatt fra fly- og marineavdelinger.

FMLOG er den største avdelingen innen Försvarsmakten, med cirka 6000 ansatte, hvilket innebærer at FMLOG utgjør en tredel av Försvarsmakten.

Virksomheten er oppdelt i tre divisjoner:
*Försörjningsdivisionen
*Teknikdivisionen
*Servicedivisionen
Dysterpytt

**Dysterpytt** (engelsk: Puddleglum) er en sentral figur i *[[Sølvstolen]]*, den sjette av forfatteren C.S. Lewis' syv bøker om Narnia. Han er en såkalt «myrvrikker», som ser særdeles alvorlig på livet, men er svært lojal og standhaftig.

I BBC-serien blir han spilt av Tom Baker.
## Referanser
Schoutbynacht

**Schoutbynacht** (nederlandsk: *schout-bij-nacht*) er en militærgrad til sjøs som ble innført i Danmark-Norge i 1670-årene og som i dag tilsvarer kontreadmiral. Den er fortsatt i bruk i den nederlandske marine.

Blant de mest kjente schoutbynachter i den norske historien er Peter Wessel, også kjent som Tordenskjold, som ble utnevnt av Frederik IV i desember 1718 som belønning for å være den første som nådde kongens oppholdssted i København. Dette var etter bare to dagers seilas med linjeskipet «Laaland» fra ankerplassen i Sandesund ved Moss.

Schoutbynacht ble i 1771 erstattet med kontreadmiral, graden mellom flaggkommandør og viseadmiral. Dette tilsvarende graden generalmajor i land- og luftstyrker.

## Referanser
Guybrush Threepwood

**Guybrush Threepwood** er hovedpersonen i videospillserien *[[Monkey Island]]*. I tredje og fjerde spill gir skuespilleren Dominic Armato stemme til Guybrush. Selv om han ofte skryter av å være en mektig sjørøver, er han mer en sjarmerende antihelt. Han er en ung mann, omtrent 18 år i det første spillet. Han giftet seg etterhvert med sin forlovede, guvernør Elaine Marley-Threepwood.

Navnet Guybrush kommer av at grafikkfilene fikk endelsen *.brush. Da man ikke hadde funnet på noe navn ennå, ble filen hetende guy.brush («fyr».brush).

I alle fire spillene må han kjempe mot sin erkefiende, den vandøde sjørøverkapteinen LeChuck, som reinkarnerer seg etter hvert nederlag.
## Referanser
FMV

**FMV** kan vise til:

*Fitjar Mekaniske Verksted
*Försvarets materielverk – en sivil etat under det svenske Forsvarsdepartementet
*Fosen Mekaniske Verksteder
*Fredrikstad Mekaniske Verksted
*Full motion video
Sniper Alley

**Sniper Alley** var det uformelle navnet på hovedgaten i Sarajevo under Bosnia-krigen. Skarpskyttere var plasserte langs gaten og den ble fryktet blant sivilbefolkningen.

Veien går mellom det industrielle området og den gamle delen av byen hvor det kulturelle er samlet. Langs veien er det mange høye bygninger som gav mange gode plasseringer for skarpskyttere. Fjellene i nærheten av veien var også gode utgangspunkter for skarpskyttere, da det var trygg avstand og gav god oversikt over byen. Sarajevo var under konstant beleiring under hele krigen, men folk var allikevel tvunget til å bevege seg rundt for å overleve, men samtidig risikerte de også livene sine. Skilt hvor det stod «Pazi – Snajper!» (Pass opp – skarpskyttere!) ble vanlige. Folk kunne enten bevege seg raskt og løpe eller vente på FN-biler og brukte dem som skjold. Ifølge informasjon samlet i 1995 ble 1 030 personer såret og 225 drept, derav 60 som var barn.

Sniper Alley har blitt fremstilt i flere filmer bla, *[[The Peacemaker]]* og *[[Welcome to Sarajevo]]*.

## Referanser
Torunn Herje

**Torunn Herje** (født 22. januar 1953) er en norsk arkeolog og museumsdirektør. Herje ble født i Oslo, men vokste opp også i Trondheim og Molde.

Herje ble magister i arkeologi ved Universitetet i Oslo i 1985. Hun arbeidet deretter som forskningsassistent ved Vitenskapsmuseet i Trondheim 1985-88. I ett år var hun engasjert av Levanger kommune for å skrive kommunens arkeologiske historie, og hun begynte i 1989 som direktør for Norveg – senter for kystkultur og kystnæring. Her førte hun museet fram til et nytt prisbelønt bygg, og til prisen som Årets museum. Herje var en periode tilsatt som leder for dikterhjemmene Aulestad og Bjerkebæk under museet Maihaugen på Lillehammer. Fra 2011 er hun direktør for Trøndelag Folkemuseum, Sverresborg.

Hun mottok Nord-Trøndelag fylkes kulturpris i 2004, og Norges fiskarlags *kystkulturpris* i 2005. 

## Litteratur
* Herje, Torunn. *Landskap og samfunn i endring : [[Bjugn]] og [[Ørland]]et i jernalder : en analyse av økonomi og samfunnsorganisasjon i et midtnorsk kystmiljø*. Oslo, 1985. *Magistergradsavhandling
* Herje, Torunn. *Fragmenter av en fortid : funn og fortidsminner i Levanger kommune*. Levanger, 1989. ISBN 82-990939-1-0
* Herje, Torunn. «Valseidet i Bjugn : et høvdingsete i eldre jernalder » I: *Årbok for Fosen*, 1991
* Herje, Torunn; og Sigmund Alsaker. *Kysten vår : Namdalskysten gjennom 10000 år''. Namsos, 1999. ISBN 82-91134-24-3